Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: kikapcsolták. Az ügyben az állampolgári jogok országgyûlési biztosáról szóló 1993. évi LIX. törvény (Obtv.) alapján
Paragraph Index: 405

1. A mellékhelyiségek, szemétlerakók lezárása Az épület még az önkormányzat birtokában volt, amikor az önkényes lakáshasználókat elzárták a mellékhelyiségektõl, illetve a szemétlerakó létesítményektõl. Ezen intézkedések súlyosan sértik az önkényes lakáshasználók emberi méltósághoz fûzõdõ jogát, a legmagasabb szintû testi és lelki egészséghez fûzõdõ alkotmányos jogot (70/D. §) és a kiskorú gyermekek alkotmányos jogát az egészséges testi, lelki és szellemi fejlõdéshez (67. §). Ehelyütt hangsúlyozni kell, hogy az Alkotmányban biztosított jogok, különös tekintettel az emberi méltósághoz fûzõdõ jogra, az alkotmányosság felett õrködõ intézmények egységes és következetes gyakorlata értelmében minden embert egyaránt megilletnek, függetlenül attól, hogy saját magatartása játszik-e, és ha igen, milyen szerepet abban, hogy hátrányos helyzetbe került. Semmiféle magatartás nem adhat tehát alapot az emberi méltóságot sértõ intézkedések foganatosítására.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes